
    Republika Hrvatska
 Trgovački sud u Osijeku
   Osijek, Zagrebačka 2

U   I M E   R E PU B L I K E   H R V A T S K E

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije, OIB: 85821130368, Regionalnog centra Osijek, Osijek, L. Jagera 3, za provedbu skraćenog stečajnog postupka nad stečajnim dužnikom SRIJEMSKA KAPLJICA d.o.o. za proizvodnju i usluge, MBS: 030076635, OIB: 24589609873, Šarengrad, S. Radića 92, 19. srpnja 2018.	

    r i j e š i o   j e


I. Obustavlja se skraćeni stečajni postupak nad stečajnim dužnikom SRIJEMSKA KAPLJICA d.o.o. za proizvodnju i usluge, MBS: 030076635, OIB: 24589609873, Šarengrad, S. Radića 92.
	
II. Postupak će se nastaviti prema općim odredbama Stečajnog zakona.


Obrazloženje

Dana 6. srpnja 2018. na ovome Sudu zaprimljen je zahtjev za provedbu skraćenog stečajnog postupka Financijske agencije, Regionalnog centra Osijek, Klasa: 110-07/18-01/04, Ur.broj: 04-06-18-2892 od 5. srpnja 2018. nad stečajnim dužnikom SRIJEMSKA KAPLJICA d.o.o. za proizvodnju i usluge, MBS: 030076635, OIB: 24589609873, Šarengrad, S. Radića 92.

Nakon izvršenog uvida u Sudski registar Sud je 11. srpnja 2018.  u skladu sa čl. 430. Stečajnog zakona (Narodne novine, broj: 71/15 i 104/17; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 18. srpnja 2018. zaprimljen je podnesak Županijskog državnog odvjetništva u Vukovaru, broj: S-DO-90/2018-3 od 17. srpnja 2018. kojim je na posebnom obrascu u skladu sa čl. 16. SZ-a dostavljen prijedlog vjerovnika Republike Hrvatske, Ministarstva financija, Porezne uprave, Područnog ureda Vukovar, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 7.037,99 kuna koja se temelji na neplaćenim obvezama poreza, doprinosa i drugih javnih davanja, koju tražbinu stečajni dužnik nije namirio. Također, vjerovnik je naveo da kod stečajnog dužnika postoji stečajni razlog i to nesposobnost za plaćanje, a iz razloga što je uvidom u Potvrdu o blokadi od 12. srpnja 2018. utvrđena neprekidna blokada u trajanju od 156 dana te su uvidom u Očevidnik o redoslijedu plaćanja od 12. srpnja 2018. utvrđeni iskazani dospjeli nepodmireni nalozi za plaćanje u ukupnom iznosu od 65.957,38 kuna.
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, u skladu sa čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.


                                               U Osijeku  19. srpnja 2018. 

Zapisničar:      
Renata Horvat
                                                                                  		              Sudac
								           Nada Roso
																				      Sudska savjetnica
								Marina Ljubičić Knežević

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka.                          
                                                                                                            
D N A :
1. FINA, RC Osijek
1. ŽDO Vukovar
1. Stečajni dužnik
1. e-oglasna ploča suda uz podnesak ŽDO Vukovar
od 17. srpnja 2018. (str. 7-9 spisa)
1. riješeno obustavom
1. kal. 20. kolovoza 2018.

